Tonlé Sap
Tonlé Sap (kmerski: ទន្លេសាប; ) je naziv koji se odnosi na sezonski inundirano slatkovodno jezero i pripadajuću, 120 km dugu, istoimenu rijeku, koja jezero spaja s rijekom Mekong. Rijeka i jezero formiraju centralni dio kompleksnog hidrološkog sustava koji se nalzi na 12,876 km velikoj kambodžanskoj poplavnoj ravnici, čiji je glavni izvor upravo rijeka Mekong. Taj centralni dio rezultat je aluvijalnog djelovanja Mekonga kroz period od više milijuna godina, dok rijeka i jezero iz geološke perspektive predstavljaju trenutno stanje stalno mijenjajućeg donjeg dijela doline rijeke Mekong. Godišnje promjene u količini vode u Mekongu, potpomognute monsunskim režimom u Aziji, dovode do jedinstvenog fenomena promjene toka rijeke Tonlé Sap. 

Jezero Tonlé Sap zauzima geološku depresiju (njezin najniži dio) dijela doline rijeke Mekong, a koja je nastala sudarom indijske i euroazijske ploče. Površina, duljina i količina vode u jezeru osjetno variraju tokom godine, od 2,500 km površine, 160 km dužine i 1 km volumena pred kraj sušne sezone krajem travnja, do čak 16,000 km, 250 km dužine i 80 km volumena na vrhuncu vlažne sezone krajem rujna i početkom listopada. 

Regija oko rijeke i jezera esencijalna je za održavanje kambodžanske poljoprivrede. Kroz historiju se pokazala dostatnom za održavanje Angkorske civilizacije, najvećeg predindustrijskog kompleksa u historiji svijeta. Kao najveće slatkovodno jezero na području Jugoistočne Azije, godine 1997. je zaštićeno kao UNESCO-ov rezervat biosfere. 

Jezera u Kambodži
Rijeke u Kambodži